দেয়ার উইল বি ব্লাড

দেয়ার উইল বি ব্লাড (ইংরেজি: There Will Be Blood) হল পল টমাস অ্যান্ডারসন রচিত ও পরিচালিত ২০০৭ সালের মার্কিন মহাকাব্যিক নাট্যধর্মী চলচ্চিত্র। এটি আপটন সিনক্লেয়ারের অয়েল! উপন্যাসের ছায়া অবলম্বনে নির্মিত। এতে প্রধান চরিত্রে অভিনয় করেন ড্যানিয়েল ডে-লুইস, যাকে উনবিংশ শতাব্দীর শেষভাগে ও বিংশ শতাব্দীর শুরুতে দক্ষিণ ক্যালিফোর্নিয়ায় তেলের খনির উত্থানকালে রূপার খনির শ্রমিক যিনি পরবর্তী কালে তেলের খনির প্রধান হয়ে ওঠা ড্যানিয়েল প্লেইনভিউ চরিত্রে দেখা যায়। অন্যান্য চরিত্রে অভিনয় করেন পল ডেনো, কেভিন জে. ওকনর, কিয়ারান হাইন্ডজ, ও ডিলন ফ্রেজিয়ার। চলচ্চিত্রটি প্রযোজনা করেছে ঘুলার্ডি ফিল্ম কোম্পানি এবং পরিবেশনা করেছে প্যারামাউন্ট ভ্যানটেজ ও মিরাম্যাক্স ফিল্মস। এটি বার্লিন আন্তর্জাতিক চলচ্চিত্র উৎসবে প্রদর্শিত হয় এবং সেখানে এটি শ্রেষ্ঠ পরিচালনা বিভাগে রৌপ্য ভল্লুক অর্জন করে ও জনি গ্রিনউড তার সুরায়োজনের জন্য বিশেষ শৈল্পিক অবদানের পুরস্কার লাভ করে। চলচ্চিত্রটি ২৫ মিলিয়ন মার্কিন ডলার নির্মাণব্যয়ের বিপরীতে বিশ্বব্যাপী ৭৬.২ মিলিয়ন মার্কিন ডলার আয় করে। ড্যানিয়েল ডে-লুইস - ড্যানিয়েল প্লেইনভিউ পল ডেনো - পল সানডে ও ইলাই সানডে কেভিন জে. ওকনর - হেনরি কিয়ারান হাইন্ডজ - ফ্লেচার হ্যামিলটন ডিলন ফ্রেজিয়ার - কিশোর এইচ. ডব্লিউ. প্লেইনভিউ রাসেল হার্ভার্ড - বয়োপ্রাপ্ত এইচ. ডব্লিউ. প্লেইনভিউ সিডনি ম্যাক্যালিস্টার - কিশোরী ম্যারি সানডে কলিন ফয় - বয়োপ্রাপ্ত ম্যারি সানডে ডেভিড উইলিস - অ্যাবেল সানডে হান্স হাওয়েস - উইলিয়াম ব্যান্ডি পল এফ. টমকিন্স - প্রেসকট জিম ডাউনি - অ্যাল রোজ ডেভিড ওয়ারশোভ্‌স্কি - এইচ. এম. টিলফোর্ড ব্যারি ডেল শেরম্যান - এইচ. বি. এইলম্যান পর্যালোচনা সংগ্রাহক ওয়েবসাইট রটেন টম্যাটোসে ২২৬ সমালোচকের পর্যালোচনার ভিত্তিতে ৮.৪২/১০ গড় রেটিং নিয়ে চলচ্চিত্রটির রেটিং স্কোর ৯১%। ওয়েবসাইটের পরিসংখ্যানে বলা হয়, "শ্রেষ্ঠকর্ম হিসেবে ব্যাপকভাবে প্রশংশিত, পুঁজিবাদের আড়ালে ঢেকে যাওয়া বীরদের নিয়ে এই বিরল ও অসম মহাকাব্য ড্যানিয়েল ডে-লুইস ও পল ড্যানোর অসামান্য অভিনয় দিয়ে অহংকার করতে পারে, এবং এটি এখন পর্যন্ত পল টমাস অ্যান্ডারসনের শ্রেষ্ঠ কর্ম।" মেটাক্রিটিকে ৪২টি পর্যালোচনার ভিত্তিতে চলচ্চিত্রটির গড় স্কোর ৯৩/১০০, যা "বিশ্বব্যাপী সমাদৃত" বলে উল্লেখিত। দেয়ার উইল বি ব্লাড-এর প্রথম প্রদর্শনীয় অনুষ্ঠিত হয় ২০০৭ সালে ২৯শে সেপ্টেম্বর টেক্সাস অঙ্গরাজ্যের অস্টিন শহরের ফ্যান্ট্যাস্টিক ফেস্টে। চলচ্চিত্রটি ২০০৭ সালের ২৬শে ডিসেম্বর নিউ ইয়র্ক সিটি ও লস অ্যাঞ্জেলেসে মুক্তি দেওয়া হয়, সেখানে প্রথম সপ্তাহে এটি ১৯০,৭৩৯ মার্কিন ডলার আয় করে। ২০০৮ সালের ২৫শে জানুয়ারি চলচ্চিত্রটি ৮৮৫টি প্রেক্ষাগৃহে মুক্তি দেওয়া হয় এবং প্রথম সপ্তাহে ৪.৮ মিলিয়ন মার্কিন ডলার আয় করেন। পরবর্তী সময়ে এটি উত্তর আমেরিকায় ৪০.২ মিলিয়ন মার্কিন ডলার ও বাকি বিশ্ব থেকে ৩৫.৯ মিলিয়ন মার্কিন ডলার আয় করে। ফলে এটি ২৫ মিলিয়ন মার্কিন ডলার ব্যয়ের বিপরীতে বিশ্বব্যাপী ৭৬.১ মিলিয়ন মার্কিন ডলার আয় করে। চলচ্চিত্রটির মার্কিন যুক্তরাষ্ট্র মুক্তির মুদ্রণ ও প্রচারণার খরচ ছিল প্রায় ৪০ মিলিয়ন মার্কিন ডলার। "There Will Be Blood (2007)"। বক্স অফিস মোজো। সংগ্রহের তারিখ ৪ ফেব্রুয়ারি ২০২০।  "There Will Be Blood (2007)" (ইংরেজি ভাষায়)। ব্রিটিশ ফিল্ম ইনস্টিটিউট। ১৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২০।  "There Will Be Blood"। রটেন টম্যাটোস। ফ্লিক্সস্টার। সংগ্রহের তারিখ ৪ ফেব্রুয়ারি ২০২০।  "There Will Be Blood"। মেটাক্রিটিক। সিবিএস ইন্টার‍্যাক্টিভ। ৮ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২০।  "No Country for Old Men, the Moldy Peaches, and Private Practice made news the week of March 7, 2008"। এন্টারটেইনমেন্ট উইকলি। ২৯ ফেব্রুয়ারি ২০০৮। ২০১৩-১১-০৪ তারিখে মূল থেকে আর্কাইভ করা। সংগ্রহের তারিখ ১ মার্চ ২০২৩।  উইকিউক্তিতে There Will Be Blood সম্পর্কিত উক্তির সংকলন রয়েছে। উইকিমিডিয়া কমন্সে দেয়ার উইল বি ব্লাড সংক্রান্ত মিডিয়া রয়েছে। দাপ্তরিক ওয়েবসাইট অলমুভিতে There Will Be Blood (ইংরেজি) ইন্টারনেট মুভি ডেটাবেজে There Will Be Blood (ইংরেজি) বক্স অফিস মোজোতে There Will Be Blood (ইংরেজি) মেটাক্রিটিকে There Will Be Blood (ইংরেজি) রটেন টম্যাটোসে দেয়ার উইল বি ব্লাড (ইংরেজি)